Diari Oficial de la Generalitat Valenciana


Sumari del DOGV 6513, del 04-05-2011 (2011/4544)

Notificació de la sentència dictada en el judici verbal número 1805/2008.
-------------------------------------------------------------------------

### Dades del document

Número de DOGV
:   6513

Data del DOGV
:   04-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4544


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal número 1805/2008. [2011/4544]  
Judici verbal 001805/2008-V  
Demandant: Comunitat de Propietaris Edifici Pueblo Mascarat Fase II.  
Procuradora: M. Teresa Cortés Claver.   
Demandat: Narabruz, SL.  
Procurador/a: -   
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions a què es fa referència, a instàncies de la procuradora María Teresa Cortés Claver, en nom i representació de la Comunitat de Propietaris Edifici Pueblo Mascarat, Fase II, contra Narabruz, SL, s'ha dictat la sentència que té l'encapçalament i la part dispositiva que, literalment, són com segueix:  
«Sentència número 000119/2011  
Benidorm, 24 de març de 2011   
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 1805/2008-V, en què han sigut part demandant la Comunitat de Propietaris Edifici Pueblo Mascarat, Fase II, que compareix representada per la procuradora senyora Cortés Claven i assistida pel lletrat senyor Balongo Farach; i, com a part demandada, Narabruz, SL, en situació de rebel·lia processal, pel fet de no haver comparegut de forma legal, malgrat estar citada, en nom del rei es dicta aquesta resolució, amb fonament en els següents:  
  
/.../  
Dispositiva  
Primer. Estime la demanda interposada per la procuradora Cortés Claver, en nom i representació de la Comunitat de Propietaris Edifici Pueblo Mascarat, Fase II, i condemne la demandada Narabruz, SL, a pagar a l'actora la quantitat de dos-mil set euros i catorze cèntims (2.007,14 €), import del deute a causa de les despeses comunes amb la comunitat de propietaris en la data d'aquesta resolució, més tota aquella que de la mateixa naturalesa es produïsca fins a la data del pagament íntegre d'aquesta, i els interessos legals des de la interpel·lació judicial, que s'incrementaran en dos punts des de la data d'aquesta resolució (art. 576 de la LEC), i fins a fer-ne el pagament complet.   
  
Segon. Les costes se imposen a Narabruz, SL.  
Expediu-ne una testimoniança i uniu-la a les actuacions i incloeu l'original en el llibre de sentències.   
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (article 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LEC).  
Igualment, faig saber a les parts que per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. La sentència anterior va ser donada, llegida i publicada pel magistrat jutge que la subscriu, mentre celebrava audiència pública en el dia de la data. En done fe».  
I perquè valga de notificació als demandats rebels Narabruz, SL, expedisc aquest edicte.  
  
Benidorm, 25 de març de 2011.- El secretari: Tomás Mora Zaragoza.